钦定古今图书集成/明伦汇编/官常典/第498卷 > 耶律撒合
## 钦定古今图书集成/明伦汇编/官常典/第498卷 > 耶律撒合

按《辽史》本传：“撒合，字率懒，乙室部人。南府宰相欧礼
斯子。天禄间始仕。应历中，拜乙室大王，兼知兵马事。
乾亨初，宋来侵，诏以本部兵守南京，与北院大王奚
底、统军萧讨古等逆战，奚底等败走，独撒合全军还。
上谕之曰：‘拒敌当如此，卿勉之，无忧不富贵’。加守太
保。统和间卒。”